**Ministru kabineta noteikumu projekta**

**“Grozījumi Ministru kabineta 2011.gada 24.maija noteikumos Nr.401**

**„Prasības atkritumu sadedzināšanai un atkritumu sadedzināšanas iekārtu darbībai””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 24.maija noteikumos Nr.401 „Prasības atkritumu sadedzināšanai un atkritumu sadedzināšanas iekārtu darbībai”” (turpmāk – noteikumu projekts) sagatavots, pamatojoties uz Atkritumu apsaimniekošanas likuma 22.panta otrās daļas 3.punktu un likuma "Par piesārņojumu" 11.panta otrās daļas 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir:1) Ministru kabineta 2011.gada 24.maija noteikumi Nr.401 „Prasības atkritumu sadedzināšanai un atkritumu sadedzināšanas iekārtu darbībai” (turpmāk – noteikumi Nr.401);2) Eiropas Parlamenta un Padomes 2009.gada 21.oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (Dzīvnieku izcelsmes blakusproduktu regula) (turpmāk – regula Nr.1069/2009);3) Eiropas Komisijas 2011.gada 25.februāra Regula (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – regula Nr.142/2011).Patlaban noteikumi Nr.401 nosaka, ka noteikumu prasības neattiecas uz iekārtām, kurās pārstrādā vai sadedzina dzīvnieku izcelsmes blakusproduktus, kas nav paredzēti cilvēku patēriņam, saskaņā ar regulu Nr.1069/2009, izņemot saskaņā ar minētās regulas 12.panta "a" un "b" apakšpunktā, 13.panta 2.punkta "a" un "b" apakšpunktā, kā arī 14.panta "a" un "b" apakšpunktā noteikto, ja tos tiešā veidā iznīcina kā atkritumus. Tā kā regulas Nr.1069/2009 13.panta redakcijā nav 2.punkta, noteikumu Nr.401 3.1.6.apakšpunktu nepieciešams precizēt, svītrojot skaitli un vārdu „2.punkta”.**Tā kā noteikumos Nr.401 minētais standarts – kopējā organiskā oglekļa noteikšana (LVS EN 12619:2004 "Stacionāro avotu izmeši – Mazu kopējā gāzveida organiskā oglekļa masas koncentrāciju noteikšana dūmgāzēs – Nepārtrauktā mērīšanas metode, lietojot liesmas jonizācijas detektoru") – vairs nav spēkā no 2013.gada 16.maija, noteikumu Nr.401 46.6.apakšpunktu nepieciešams precizēt, aizstājot atsauci uz spēku zaudējušu standartu ar atsauci uz spēkā esošu standartu – LVS EN 12619:2013 "Stacionāro avotu izmeši. Gāzveida organiskā oglekļa masas koncentrācijas noteikšana dūmgāzēs. Nepārtraukta noteikšana ar liesmas jonizācijas detektoru". Noteikumi Nr.401 ietver norādes uz Latvijas nacionālajiem standartiem, kas piemērojami ar noteiktu atbilstības nodrošināšanas mērķi un nav tulkoti latviešu valodā. Visi noteikumos Nr.401 minētie Latvijas nacionālie standarti ir publicēti Latvijas Nacionālās standartizācijas institūcijas „Latvijas standarts” (turpmāk – LVS) tīmekļvietnē (**[**www.lvs.lv**](http://www.lvs.lv) **) un ir pieejami par maksu. LVS standartu lasītavā bez maksas var meklēt informāciju iespiestajos katalogos, elektroniskajās datubāzēs vai internetā un iepazīties ar fondā esošajiem standartiem un citiem dokumentiem.**Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav.  |
| **II. Tiesību akta projekta ietekme uz sabiedrību,** **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz sadedzināšanas un līdzsadedzināšanas iekārtām, kurās tiek sadedzināti vai līdzsadedzināti dzīvnieku izcelsmes blakusprodukti un atvasināti produkti, kas nav paredzēti cilvēku patēriņam, tostarp dzīvnieku līķi. Latvijā saskaņā ar regulas Nr.1069/2009 24.panta 1.punkta „b” un „c” apakšpunktu Pārtikas un veterinārā dienestā ir atzītas 11 sadedzināšanas un līdzsadedzināšanas iekārtas (no tām 6 sadedzināšanas iekārtas atrodas robežkontroles punktos uz Latvijas robežas). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas** **starptautiskajām saistībām** |
| 1. | Saistības pret Eiropas Savienību | 1. Regula Nr.1069/2009.2. RegulaNr.142/2011. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Regula Nr.1069/2009.2. RegulaNr.142/2011. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību-pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi)- kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1069/2009 13.panta "a" un "b" apakšpunkts | 3.1.6.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr.1069/2009 13.panta "a" un "b" apakšpunkts nosaka, ka otrās kategorijas dzīvnieku izcelsmes blakusproduktu materiālu (tostarp dzīvnieku līķus) sadedzināšanas iekārtā likvidē kā atkritumus vai līdzsadedzināšanas iekārtā likvidē vai reģenerē, ja otrās kategorijas materiāls ir atkritumi:1) tieši, bez iepriekšējas pārstrādes vai2) pēc pārstrādes, veicot sterilizāciju spiediena ietekmē, ja to prasa kompetentā iestāde, un iezīmējot iegūto materiālu ar permanentu marķējumu.Tā kā regulas Nr.1069/2009 13.panta redakcijā nav 2.punkta, nepieciešams noteikumu Nr.401 3.1.6.apakšpunkta redakciju precizēt, svītrojot skaitli un vārdu „2.punkta”. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība nav nepieciešama, jo noteikumu projekts ir tehniska rakstura un precizē atsauci uz citu spēkā esošu normatīvo aktu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Valsts vides dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

24.10.2016. 16:05

1079

A.Tora

67027620, Aija.Tora@zm.gov.lv